କୋଡାଇକାନାଲ ହ୍ରଦ : ଏହି ୬୦ ଏକର ପରିମିତ , ତାରକାକୃତି କୁତ୍ରିମ ହ୍ରଦ ୧୮୬୩ ମସିହାରେ ତିଆରି କରଯାଇଥିଲା । ଏହା କୋଡାଇକାନାଲର ସବୁଠାରୁ ପ୍ରସିଦ୍ଧ ପର୍ଯ୍ୟଟନ ସ୍ଥଳ । ହ୍ରଦ ମଧ୍ୟରେ ନୌବିହାର ନିମନ୍ତେ “କୋଡାଇକାନାଲ ବୋଟ କ୍ଲବ”ରୁ ଆହୁଲା ଚାଳିତ ଓ ପେଡାଲ ଚାଳିତ ବୋଟ ଭଡାରେ ମିଳେ । ଏତତବ୍ୟତୀତ ସାଇକଲ ଓ ଘୋଡା ଭଡା କରି ପରୟତକମାନେ ହ୍ରଦ ଚତୁଃପାର୍ଶ୍ଵରେ ଥିବା ପ୍ରାକୃତିକ ସୌନ୍ଦର୍ଯ୍ୟ ଉପଭୋଗ କରିଥାନ୍ତି । କୋଡାଇକାନାଲରୁ ବିଭିନ୍ନ ସ୍ଥାନର ଦୂରତା ମୁଖ୍ୟତଃ ଏହି ହ୍ରଦକୁ ଆଶ୍ରୟ କରି ନିର୍ଦ୍ଧାର କରାଯାଇଥାଏ ।